**ANNEX 7. MODEL DE DECLARACIÓ D'ABSÈNCIA DE CONFLICTES D'INTERÈS PER A L'EMPRESA CONTRACTISTA I/O SUBCONTRACTISTA**

Expedient: 2024/3547

Contracte:servei de diagnosi de les zones humides incloses en el Projecte Riunatur, finançat pel Pla de Recuperació, Transformació i Resiliència per la UE NextGen EU

Òrgan de contractació: Presidència Diputació de Girona

**[Nom i cognoms]**, amb DNI **[núm. DNI]**, en nom propi / com a **[condició en què declara]** de **[nom entitat]**, amb NIF **[NIF entitat]**, amb el poder suficient que consta acreditat en el procediment de contractació indicat,

**DECLARO:**

Primer. Estar informat/s del següent:

1. Que l'article 61.3 «Conflicte d'interessos», del Reglament (UE, Euratom) 2018/1046 del Parlament Europeu i del Consell, del 18 de juliol, sobre les normes financeres aplicables al pressupost general de la Unió Europea, estableix que «existirà conflicte d'interessos quan l'exercici imparcial i objectiu de les funcions es vegi compromès per raons familiars, afectives, d'afinitat política o nacional, d'interès econòmic o per qualsevol motiu directe o indirecte d'interès personal.»

2. Que l'article 64 «Lluita contra la corrupció i la prevenció dels conflictes d'interessos» de la Llei 9/2017, de 8 de novembre, de contractes del sector públic, té la finalitat d'evitar qualsevol distorsió de la competència i garantir-ne la transparència en el procediment i assegurar la igualtat de tracte a tots els candidats i licitadors i defineix el conflicte d'interès com «qualsevol situació en què el personal al servei de l'òrgan de contractació, que a més participi en el desenvolupament del procediment de licitació o pugui influir en el resultat del mateix, tingui directament o indirectament un interès financer, econòmic o personal que pugui semblar que en compromet la imparcialitat i la independència en el context del procediment de licitació».

3. Que l'article 23 «Abstenció», de la Llei 40/2015, d'1 octubre, de règim jurídic del sector públic, estableix que s'han d'abstenir d'intervenir en el procediment «les autoritats i el personal al servei de les administracions en els qui es donin algunes de les circumstàncies assenyalades a l'apartat següent», sent aquestes:

«a) Tenir interès personal en l’afer de què es tracti o en un altre la resolució del qual pugui influir la d’aquell; ser administrador de societat o entitat interessada, o tenir qüestió litigiosa pendent amb algun interessat.

b) Tenir un vincle matrimonial o una situació de fet assimilable, i el parentesc de consanguinitat dins del quart grau o d’afinitat dins del segon, amb qualsevol dels interessats, amb els administradors d’entitats o les societats interessades i també amb els assessors, representants legals o mandataris que intervinguin en el procediment, així com compartir despatx professional o estar associat amb aquests per a l’assessorament, la representació o el mandat.

c) Tenir amistat íntima o enemistat manifesta amb alguna de les persones esmentades a l’apartat anterior.

d) Haver intervingut com a pèrit o com a testimoni en el procediment de què es tracti.

e) Tenir relació de servei amb una persona natural o jurídica interessada directament en l’afer, o haver-li prestat en els dos últims anys serveis professionals de qualsevol tipus i en qualsevol circumstància o lloc.»

4. Que l'apartat 3 de la disposició addicional 112 de la Llei 31/2022, de 23 de desembre, de pressupostos generals de l'Estat per al 2023, estableix que «L'anàlisi sistemàtica i automatitzada del risc de conflicte d'interès és aplicable als empleats públics i la resta de personal al servei d'entitats decisores, executores i instrumentals que hi participin, de manera individual o mitjançant la seva pertinença a òrgans col·legiats, en els procediments descrits d'adjudicació de contractes o de concessió de subvencions».

5. Que l'apartat 4 de disposició addicional esmentada estableix que:

- «A través de l'eina informàtica s'analitzaran les possibles relacions familiars o vinculacions societàries, directes o indirectes, en què es pugui donar un interès personal o econòmic susceptible de provocar un conflicte d'interès, entre les persones a què es refereix el apartat anterior i els participants en cada procediment».

- «Per a la identificació de les relacions o vinculacions l'eina contindrà, entre altres, les dades de titularitat real de les persones jurídiques a què fa referència l'article 22.2.d).iii) del Reglament (UE) 241/2021, de 12 febrer, que consten a les bases de dades de l'Agència Estatal d'Administració Tributària i els obtinguts a través dels convenis subscrits amb els Col·legis de Notaris i Registradors».

*Segon*. Que, en el moment de la signatura d’aquesta declaració i a la llum de la informació que consta al seu poder, no es troba/en incurs/os en cap situació que es pugui qualificar de conflicte d'interessos de les indicades a l'article 61.3 del Reglament 2018/1046 de la UE i que no concorre a la/es seva/es persona/es cap causa d'abstenció de l'article 23.2 de la Llei 40/2015, d’1 d’octubre, de règim jurídic del sector públic que pugui afectar el procediment de licitació.

*Tercer*. Que es compromet/en a posar en coneixement de l’òrgan de contractació, sense dilació, qualsevol situació de conflicte d’interessos que pogués conèixer i produir-se en qualsevol moment del procediment en curs.

*Quart*. Que coneix que una declaració d'absència de conflicte d'interessos que es demostri falsa, comportarà les conseqüències disciplinàries/administratives/judicials que estableixi la normativa aplicable.

*(Data i signatura, nom complet i DNI)*